**PASLAUGŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

20 m. d. Nr.

Vilnius

Sutarties šalys:

**užsakovas**

|  |  |
| --- | --- |
| **Pavadinimas** | AB Vilniaus šilumos tinklai |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19188 |
| **El. pašto adresas** | [info@chc.lt](mailto:info@chc.lt) |

**PASLAUGŲ TEIKĖJAS**

|  |  |
| --- | --- |
| **Pavadinimas** | UAB „Alna Business Solutions“ |
| **Buveinės adresas** | Lvivo g. 105a, Vilnius |
| **Juridinio asmens kodas** | 300067906 |
| **PVM mokėtojo kodas** | LT100001324511 |
| **Banko sąskaita** | LT767300010087318767, Swedbank, HABALT22 |
| **Atstovas ir atstovavimo pagrindas** |  |
| **Telefonas** | 852785500 |
| **El. pašto adresas** | info@alna.lt |

1. **SUTARTIES DALYKAS**

1.1. Sutarties dalykas MS Dynamics I etapo (personalo valdymas, DU ir integruota darbuotojų savitarna) diegimo paslaugos (toliau – **Paslaugos**) pirkimas–pardavimas.

1.2. Paslaugų teikimo vieta/os Paslaugos teikiamos Paslaugų teikėjo patalpose arba nuotoliniu būdu.

1.3.Paslaugas priimti įgalioto atsakingo asmens kontaktiniai duomenys.Apie įgalioto asmens pasikeitimą Užsakovas informuoja Paslaugų teikėją šios Sutarties 9 skyriuje nurodytu Paslaugų teikėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**
   1. Sutarčiai taikoma dviguba kainodara: fiksuotos kainos ir fiksuoto įkainio kainodaros metodai.
      1. Etapus: **Sistemos kūrimo inicijavimas, techninis standartinių modulių diegimas, licencijų kaina** (pagal techninėje specifikacijoje nurodytus paslaugų teikimo etapus Nr. 1, 2 ir jų reikalavimus); **Sistemos standartinių modulių modifikacijos, integracijų diegimas, duomenų migravimas** (pagal techninėje specifikacijoje nurodytus paslaugų teikimo etapus Nr. 3, 4, 5 ir jų reikalavimus) bei **Priėmimo testavimas, sistemos naudotojų mokymai, sistemos bandomoji eksploatacija, projekto valdymas** (Pagal techninėje specifikacijoje nurodytus paslaugų teikimo etapus Nr. 6, 7, 8, 11 ir jų reikalavimus) Užsakovas įsigyja už fiksuotą kainą, nurodytą Specialiųjų sąlygų 2 priede „Tiekėjo pasiūlymas Pirkimui“*.*
      2. Paslaugos: **Reguliarus sistemos priežiūros, konsultavimo paslaugų teikimas, nesudėtingų funkcinių pakeitimų diegimas 20 val./mėn. sistemos priežiūros ir vystymo laikotarpiu** (pagal techninėje specifikacijoje nurodytą paslaugų teikimo etapą Nr. 9 ir jo reikalavimus) teikiamos Specialiųjų sąlygų 2 priede „Tiekėjo pasiūlymas Pirkimui“ nurodytu įkainiu.
      3. Paslaugas: **Naujų sistemos funkcionalumų, modulių diegimas sistemos priežiūros ir vystymo laikotarpiu** (*pagal techninėje specifikacijoje nurodytą paslaugų teikimo etapą Nr. 9 ir jo reikalavimus* Užsakovas įsigyja pagal poreikį Specialiųjų sąlygų 2 priede „Tiekėjo pasiūlymas Pirkimui“ nurodytu įkainiu. Užsakovas neįsipareigoja išpirkti preliminaraus šių paslaugų kiekio ar bet kokios jo dalies.

2.2. Atsižvelgiant į Sutarties Specialiųjų sąlygų 2.1 punktą:

Sutarties kaina yra:

342 012,00 (trys šimtai keturiasdešimt du tūkstančiai dvylika eurų 00 ct) Eur be PVM;

21% dydžio PVM: 71 822,52 (septyniasdešimt vienas tūkstantis aštuoni šimtai dvidešimt du eurai 52 ct) Eur;

413 834,52 (keturi šimtai trylika tūkstančių aštuoni šimtai trisdešimt keturi eurai 52 ct) Eur su PVM.

2.3. Apmokėjimo sąlygos:

2.3.1. Suteikus Specialiųjų sąlygų 2.1.1. punkte nurodytas Paslaugas, užbaigus konkretų etapą, mokama šio etapo kaina, nurodyta Specialiųjų sąlygų 2 priede „Tiekėjo pasiūlymas Pirkimui“per Bendrųjų sąlygų 5.11 punkte nurodytą terminą.

2.3.2. Už suteiktas Specialiųjų sąlygų 2.1.2. punkte nurodytas Paslaugas, mokama kartą per mėnesį Specialiųjų sąlygų 2 priede „Tiekėjo pasiūlymas Pirkimui“ nurodytu įkainiuper Bendrųjų sąlygų 5.11 punkte nurodytą terminą.

2.3.3. Įvykdžius užsakymą (Specialiųjų sąlygų 2.1.3. punkte nurodytų Paslaugų teikimo metu) mokama už faktinį kiekį/apimtį pagal Specialiųjų sąlygų 2 priede „Tiekėjo pasiūlymas Pirkimui“ nustatytą įkainįper Bendrųjų sąlygų 5.11 punkte nurodytą terminą.

2.4. Paslaugų įkainių perskaičiavimas dėl kainų lygio kitimo atliekamas žemiau nustatyta tvarka. Paslaugų įkainiai (neįskaitant PVM), Sutarties galiojimo laikotarpiu perskaičiuojami tokiomis sąlygomis:

2.4.1. Paslaugų įkainiai Sutarties galiojimo laikotarpiu galės būti perskaičiuojami ir keičiami, jeigu „Ūkio subjektams suteiktų paslaugų kainų indeksas“ pokytis (<https://osp.stat.gov.lt/statistiniu-rodikliu-analize?indicator=S7R271#/>, EVRK veiklos rūšis – J62 „Kompiuterių programavimo, konsultacinė ir susijusi veikla“) remiantis Valstybės duomenų agentūra , buvo didesnis nei 5 proc. arba mažesnis nei -5 proc., pirmą kartą perskaičiuojant ne ankščiau kaip praėjus 1 (vieneriems) metams po Sutarties įsigaliojimo (įkainiai perskaičiuojami ne dažniau nei kas 1 (vieneri) metai, terminą skaičiuojant nuo paskutinio perskaičiavimo dienos) . Paslaugų įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Paslaugų įkainius. Paslaugų įkainiai perskaičiuojami pagal žemiau pateiktą formulę:

Cpn = Sn x (1 + I / 100), kur

Cpn – perskaičiuotas Paslaugos įkainis;

Sn – Sutartyje nustatytas Paslaugos įkainis;

I – „Ūkio subjektams suteiktų paslaugų kainų indeksas“ pokytis (<https://osp.stat.gov.lt/statistiniu-rodikliu-analize?indicator=S7R271#/>, EVRK veiklos rūšis – J62 „Kompiuterių programavimo, konsultacinė ir susijusi veikla“) pokytis remiantis Valstybės duomenų agentūra (infliacijos atveju teigiamas dydis, defliacijos atveju – neigiamas).

Duomenų šaltinis - http://www.stat.gov.lt, Pagrindiniai Lietuvos Respublikos rodikliai.

2.4.2. Perskaičiuoti Paslaugų įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip, bei galioja tik tai Paslaugų daliai, kuri Užsakovo dar nebuvo užsakyta arba Paslaugų teikėjo nebuvo įvykdyta. Už Paslaugas, užsakytas arba Paslaugų teikėjo suteiktas iki susitarimo dėl Paslaugų įkainių perskaičiavimo pasirašymo dienos, Užsakovas apmoka taikant iki tol galiojusius Paslaugų įkainius, o už Paslaugas, užsakytas po susitarimo pasirašymo dienos, Paslaugų teikėjui bus apmokama taikant naujus Paslaugų įkainius.

2.4.3. Paslaugų įkainių perskaičiavimas įforminamas Šalių pasirašomu susitarimu, kuriame užfiksuojami perskaičiuoti Paslaugų įkainiai ir šio perskaičiavimo įsigaliojimo sąlygos.

**3. PASLAUGŲ SUTEIKIMAS**

3.1. Paslaugos turi būti suteiktos per Specialiųjų sąlygų 1 priede „Techninė specifikacija“ 6.5. skyriuje pateiktus terminus. Šalys susitaria, kad Paslaugų suteikimo terminas yra esminė Sutarties sąlyga.

3.2. Suteikęs Paslaugas Užsakovui Paslaugų teikėjas pateikia dokumentus nurodytus Specialiųjų sąlygų 1 priede „Techninė specifikacija“ ir Sutarties Bendrosiose sąlygose*.*

**4. PASLAUGŲ KOKYBĖ IR GARANTIJA**

4.1. Paslaugos turi būti suteiktos kokybiškai pagal Sutartyje ir jos prieduose nustatytus reikalavimus. Nustačius, kad Paslaugos yra nekokybiškos Paslaugų teikėjas privalo ištaisyti Paslaugų trūkumus per 15 (penkiolika) kalendorinių dienų arba kitą Paslaugų teikimo reglamento derinimo metu nustatytą ir abiejų Šalių suderintą terminą nuo Užsakovo pranešimo apie nekokybiškas Paslaugas išsiuntimo Paslaugų teikėjui momento.

4.2. Paslaugų trūkumai (sutrikimai) nustatyti garantiniu laikotarpiu turi būti pašalinti per Specialiųjų sąlygų 1 priede „Techninė specifikacija“ nurodytus terminus. Paslaugų teikėjui nesilaikant nurodytų terminų, Užsakovas paslaugų teikėjui skaičiuoja:

4.2.1. 20,00 Eur (dvidešimt eurų, 00 ct) dydžio baudą už kiekvieną uždelstą valandą, kai nesilaikoma „Kritinių trūkumų šalinimas“ arba „Svarbių sutrikimų šalinimas“ sutrikimams nustatyto reakcijos laiko ir/ar sutrikimo šalinimo termino;

4.2.2. 40,00 Eur (keturiasdešimt eurų, 00 ct) dydžio baudą už kiekvieną uždelstą kalendorinę dieną, kai nesilaikoma „Neesminių sutrikimų šalinimas“ sutrikimams nustatyto reakcijos laiko ir/ar sutrikimo šalinimo termino;

4.3. Garantinis laikotarpis nurodytas Specialiųjų sąlygų 1 priedo „Techninė specifikacija“ 416 punkte.

4.4. Paslaugų trūkumų nustatymo bei šalinimo tvarka numatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Paslaugų teikėjas vėluoja suteikti Paslaugas ar ištaisyti jų trūkumus, Užsakovas nuo kitos dienos Paslaugų teikėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nesuteiktų Paslaugų kainos ar nuo laiku neįvykdyto užsakymo sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo Sutarties kainos neįskaitant PVM.

5.2. Jei Užsakovas uždelsia atsiskaityti už tinkamai Paslaugų teikėjo suteiktas ir perduotas kokybiškas Paslaugas per Sutartyje nurodytą terminą, Paslaugų teikėjas nuo kitos dienos skaičiuoja Užsakovui 0,1 (vienos dešimtosios) procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo maksimalios Sutarties kainos, neįskaitant PVM.

5.3. Jei Paslaugų teikėjas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, taip pat, jeigu dėl bet kokių aplinkybių, susijusių su Paslaugų teikėju ar jo teikiamomis Paslaugomis, Užsakovui yra taikomos bet kokios prekybinės, ekonominės ar finansinės sankcijos (toliau – Sankcijos), Paslaugų teikėjas įsipareigoja apsaugoti Užsakovą bei trečiuosius asmenis nuo bet kokių neigiamų pasekmių atsakyti prieš Užsakovą bei trečiuosius asmenis dėl bet kokių neigiamų pasekmių, kurias Užsakovui ar tretiesiems asmenims gali sukelti Užsakovui taikomos Sankcijos, ir atlyginti Užsakovui bei tretiesiems asmenims visus jų dėl to patirtus tiesioginius ir netiesioginius nuostolius ar žalą bei papildomas išlaidas (įskaitant, bet neapsiribojant, dėl Užsakovo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Užsakovo ar jo darbuotojų veiklos apribojimais).

5.4. Paslaugų teikėjas privalo nedelsiant, bet ne vėliau nei per 1 (vieną) darbo dieną, informuoti Užsakovą raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Užsakovui taikymo. Paslaugų teikėjas, pažeidęs  reikalavimą laiku informuoti Užsakovą raštu apie šiame Sutarties punkte nurodytas aplinkybes, Užsakovui pareikalavus, sumoka 10 % Sutarties (maksimalios) vertės dydžio baudą.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – besąlygine, neatšaukiama pirmo pareikalavimo banko garantija ar draudimo bendrovės išduotu laidavimu draudimu – 5 (penki) proc. nuo Sutarties maksimalios kainos be PVM. Elektroninėmis priemonėmis suformuotas Sutarties įvykdymo užtikrinimą įrodantis dokumentas pateikiamas Užsakovui / Užsakovo atstovui elektroniniu paštu vilius.pazereckas@chc.lt ne vėliau kaip per 10 (dešimt) kalendorinių dienų nuo Sutarties pasirašymo. Reikalavimai Sutarties įvykdymo užtikrinimui nurodyti Bendrųjų sąlygų 6.5, 6.8 ir 6.10 punktuose.

6.2. Sutarties įvykdymo užtikrinimo būdai ir taikymo tvarka nustatyta Sutarties Bendrosiose sąlygose.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams ir Paslaugų teikėjui pristačius tinkamą Sutarties įvykdymo užtikrinimą įrodantį dokumentą, nustatytą Sutartyje.

7.2. Sutartis galioja iki visiško Sutartinių įsipareigojimų įvykdymo.

**8. KITOS NUOSTATOS**

8.1. Sutarčiai taikomos Bendrosios sąlygos, su kurių nuostatomis Paslaugų teikėjas yra susipažinęs ir jas vykdys.

8.2. Paslaugų teikėjas yra registruotas PVM mokėtoju Lietuvos Respublikoje.

8.3. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis sudaryta lietuvių kalba, yra Šalių perskaityta ir suprasta.

**9. PAKEIČIAMOS / NETAIKOMOS SUTARTIES BD SĄLYGOS**

9.1. Sutarties bendrųjų sąlygų 2.2 punktas papildomas 2.2.6 punktu, kuris išdėstomas taip: „2.2.6 visą Sutarties galiojimo laikotarpį užtikrins Komunalinio sektoriaus įstatymo 58 straipsnio 41 dalies 1-3 punktuose nurodytų sąlygų išlaikymą, jei tos sąlygos buvo tikrinamos prieš sudarant šią sutartį ir sudarys galimybes Užsakovui bet kuriuo metu ir bet kuria apimtimi patikrinti minėtų sąlygų laikymąsi Sutarties galiojimo laikotarpiu“.

9.2. Sutarties bendrųjų sąlygų 2.3 punktas išdėstomas taip: „2.3. Pasikeitus aplinkybėms, nurodytoms Sutarties Bendrųjų sąlygų 2.1.3, 2.2.2, 2.2.4, 2.2.5, 2.2.6. punktuose, Šalis įsipareigoja apie tai raštu informuoti kitą Šalį ne vėliau kaip per 3 (tris) kalendorines dienas“.

9.3. Sutarties bendrųjų sąlygų 5.5 punktas išdėstomas taip: „5.5. Paslaugų teikėjas visiškai prisiima Paslaugų, įskaitant, bet neapsiribojant, Paslaugų sudėtinių dalių, pabrangimo riziką. Sutarties kaina ar Sutarties maksimali kaina / Paslaugų įkainiai dėl kitų nei PVM mokesčių nebus perskaičiuojami (jeigu Sutarties Specialiose sąlygose nenurodyta kitaip)“.

9.4. Sutarties bendrųjų sąlygų 7.6 punktas išdėstomas taip: „7.6. Paslaugų perdavimo – priėmimo aktą Užsakovas privalo pasirašyti ne vėliau kaip per 5 (penkias) darbo dienas nuo faktinio Paslaugų suteikimo, o nustatęs, kad Paslaugos turi trūkumų, neatitinka Sutarties ir / ar jos priedų reikalavimų, ne ilgiau nei per tą patį 5 (penkių) darbo dienų terminą išsiunčia Paslaugų teikėjui pranešimą apie nepriėmimą, kuriame turi būti nurodytos Paslaugų nepriėmimo priežastys“;

9.5. Sutarties bendrųjų sąlygų 16.3 punktas papildomas 16.3.11 punktu, kuris išdėstomas taip: „16.3.11. kai paaiškėja, jog Paslaugų teikėjas atitinka bent vieną Komunalinio sektoriaus įstatymo 58 straipsnio 41 dalyje nurodytą sąlygą“.

9.6. Sutarties bendrųjų sąlygų 16.3 punktas papildomas 16.3.12 punktu, kuris išdėstomas taip: „Užsakovas turi teisę Sutarties galiojimo laikotarpiu pareikalauti iš Paslaugų teikėjo pateikti pagrindžiančius dokumentus dėl jo teikiamų paslaugų ir/ar jų metu naudojamų prekių (įskaitant jų sudedamąsias dalis, pakuotes) atitikties Komunalinio sektoriaus įstatymo 58 straipsnio 41 dalies nuostatoms. Paslaugų teikėjui per Užsakovo nurodytą terminą, ne trumpesnį nei 5 (penkios) darbo dienos, nepateikus nurodytų dokumentų ar tinkamai nepagrindus teikiamų paslaugų ir/ar jų metu naudojamų prekių atitikties Komunalinio sektoriaus įstatymo 58 straipsnio 41 dalies nuostatoms, Užsakovas turi teisę vienašališkai nutraukti Sutartį apie tai įspėjęs Paslaugų teikėją raštu prieš 10 (dešimt) kalendorinių dienų.“

**PRIDEDAMA:**

1 priedas – Techninė specifikacija*.*

2 priedas –Tiekėjo pasiūlymas Pirkimui.

3 priedas –Kontaktiniai adresai pranešimams siųsti ir asmenys, atsakingi už Sutarties vykdymą.

4 priedas –Bendrosios sąlygos.

5 priedas – Sutarties įvykdymo užtikrinimas, pridedamas po Sutarties pasirašymo.

**10. ŠALIŲ ADRESAI IR REKVIZITAI**

|  |  |
| --- | --- |
| **Užsakovas**  **AB Vilniaus šilumos tinklai** | **Paslaugų teikėjas**  **UAB „Alna Business Solutions“** |
| Įmonės kodas *124135580*  PVM kodas *LT241355811*  **Kontaktinis adresas:** Spaudos g. 6-1,  05132 Vilnius  A. s *LT53 7044 0600 0121 9501*  Tel.: 19118  El. p.: info@chc.lt | Įmonės kodas *300067906*  PVM kodas *LT100001324511*  Lvivo g. 105A, Vilnius  Bankas Swedbank  A. s LT767300010087318767  Tel.: 852785500  El. p.: info@alna.lt |
|  |  |
|  |  |
|  |  |
|  |  |

|  |  |
| --- | --- |
| Skaitmenizavimo ir technologijų komandos vadovas | Verslo sprendimų centro direktorius |
|  |  |

Priedas Nr. 3

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI**

a. Užsakovo kontaktiniai adresai pranešimams siųsti: adresas - Spaudos g. 6-1, 05132 Vilnius, elektroninis paštas – [info@chc.lt](mailto:info@chc.lt), telefono Nr. 19118*.*

b. Paslaugų teikėjo kontaktiniai adresai pranešimams siųsti: adresas – [info@alna.lt](mailto:info@alna.lt)

1. **KONTAKTINIAI ASMENYS** 
   1. Užsakovo atstovų, kurie bus atsakingi už šios Sutarties vykdymą, kontaktai: Apskaitos kompetencijų centro Projektų vadovė
   2. Paslaugų teikėjo, kurie bus atsakingi už šios Sutarties vykdymą, kontaktai: Vyr. projektų vadovė .
   3. Už Sutarties paviešinimą atsakingas Tiekimo grandinės komandos projektų vadovas.